Ο **Τσαρλς Τ. Τζένκινς** (αγγλικά: *Charles T. Jenkins*, σερβικά κυριλλικά: Чарлс Џенкинс), (Μπρούκλιν, 28 Φεβρουαρίου 1989) είναι Αμερικανός επαγγελματίας καλαθοσφαιριστής. Με ύψος 1,91 μ. αγωνίζεται ως πόιντ γκαρντ στην ΦΜΠ.

Πρώιμη ζωή και λύκειο
---------------------

Ο Τζένκινς γεννήθηκε στο Μπρούκλιν της Νέας Υόρκης, όπου έζησε στο Μπράουνσβιλ για έξι χρόνια, μέχρι που μετακόμισε στο Ρόουζντεϊλ του Κουίνς.

Μετακόμισε στο Λύκειο Χόλι Κρος μέχρι να μεταφερθεί στο Λύκειο Σπρίνγκφιλντ Γκάρντενς, όπου έπαιξε καλαθοσφαίριση για τρεις σεζόν. Ως τελειόφοιτος το 2005–06, είχε κατά μέσο όρο 21,1 πόντους, 7,2 ασίστ και 5,1 ριμπάουντ και επιλέχθηκε στην All-New York City Team από τη *New York Post.*

Κολεγιακή σταδιοδρομία
----------------------

### Πρωτοετής

Ο Τζένκινς άρχισε να αγωνίζεται για το Πανεπιστήμιο Χόφστρα με τους Χόφστρα Πράιντ το 2007–08.  Έπαιξε σε 29 αγώνες, όπου είχε μέσο όρο 15,0 πόντους και 4,6 ριμπάουντ και ηγήθηκε της ομάδας σε ποσοστό ελεύθερων βολών (78,0%) και τερμάτισε 10ος στην Colonial Athletic Association (CAA) σε πόντους (πρώτος μεταξύ των πρωτοετών). Ο Τζένκινς αναδείχθηκε CAA Rookie της Χρονιάς, Rookie της Χρονιάς στην Μητροπολιτική Νέα Υόρκη και στην Τρίτη All-Metropolitan New York Ομάδα. 

### Δευτεροετής

Το 2008–09, ο Τζένκινς είχε μέσο όρο 19,7 πόντους και 4,8 ριμπάουντ σε 32 αγώνες. Στον τελευταίο αγώνα της κανονικής περιόδου εναντίον των UNC Wilmington, ξεπέρασε το ορόσημο των 1.000 πόντων, όπου μαζί με τον Αγκουντίο ήταν οι μόνοι δύο δευτεροετής που έφτασαν τους 1.000 πόντους πριν από την τριτοετή σεζόν τους. Στο τέλος της σεζόν, οι 1.065 πόντοι του, ήταν 47 περισσότεροι από τους πόντους του Αγκουντίο στο τέλος της αντίστοιχης δευτεροετούς σεζόν του. Ο Τζένκινς κέρδισε πολλά βραβεία για τη χρονιά του. Ανάμεσά τους ήταν το πολυπόθητο Βραβείο Χάγκερτι, το οποίο είναι ένα βραβείο που δίνεται κάθε χρόνο στον καλύτερο άνδρα καλαθοσφαιριστή της NCAA Division I, της ευρύτερης Μητροπολιτικής περιοχής της Νέας Υόρκης. Έγινε συνολικά μόλις ο πέμπτος δευτεροετής φοιτητής (και ο πρώτος μετά τον Ρον Αρτέστ το 1998–99) που το κέρδισε σε αυτό το σημείο στην 73χρονη ιστορία του βραβείου. 

### Τριτοετής

Ως τριτοετής το 2009–10, ο Τζένκινς για άλλη μία φορά αύξησε τους περισσότερους μέσους όρους της σεζόν του, έχοντας 20,6 πόντους, 4,5 ριμπάουντ, 3,9 ασίστ και σουτάροντας με 40,9% από το τρίποντο. Στις 30 Νοεμβρίου 2009, στη νίκη με 84-80 εναντίον των Φέρφιλντ Σταγκς, σημείωσε ρεκόρ σταδιοδρομίας με 38 πόντους, με 12/17 σουτ και πήρε 9/9 βολές. Παρόλο που οι Πράιντ θα ολοκλήρωναν τη χρονιά με συνολικό ρεκόρ 19-15, το προσωπικό παιχνίδι του Τζένκινς ήταν αρκετά καλό για να τον αναδείξει τον Παίκτη της Χρονιάς της Colonial Athletic Association. Επιπλέον, έγινε μόλις ο ένατος επαναλαμβανόμενος νικητής του Βραβείου Χάγκερτι.

### Τελειόφοιτος

Ο Τζένκινς έγινε μόλις ο τρίτος παίκτης όλων των εποχών που κέρδισε το Βραβείο Χάγκερτι τρεις φορές, ύστερα από τους Τζιμ ΜακΜίλιαν (Κολούμπια Λάιονς, 1968–70) και Κρις Μάλιν (Σεντ Τζονς Ρεντ Στορμ, 1983–85), όπου και οι δύο είχαν αργότερα μεγάλη επιτυχία στο NBA και/ή σε επίπεδο Ολυμπιακών Αγώνων.

Επαγγελματική σταδιοδρομία
--------------------------

### ΝΒΑ

 Ο Τζένκινς με τους Γκόλντεν Στέιτ τον Οκτώβριο του 2012. 
Στο NBA Ντραφτ του 2011, ο Τζένκινς επιλέχθηκε στο δεύτερο γύρο (44ος συνολικά) από τους Γκόλντεν Στέιτ Ουόριορς. Λόγω του lockout 2011 του NBA, υπέγραψε με την ιταλική Τέραμο Μπάσκετ στις 24 Νοεμβρίου 2011. Ωστόσο, το lockout έληξε μέσα σε δύο εβδομάδες και έφυγε από την Τέραμο χωρίς να έχει παίξει σε αγώνα για το σύλλογο. 

Στις 9 Δεκεμβρίου 2011, υπέγραψε επίσημα με τους Ουόριορς. Ο εικοσιδιάχρονος Τζένκινς έκανε το ντεμπούτο του στο ΝΒΑ στις 25 Δεκεμβρίου 2011, στον εναρκτήριο αγώνα της σεζόν 2011–12 των Ουόριορς εναντίον των Λος Άντζελες Κλίπερς, όπου είχε μία ασίστ σε ένα λεπτό αγώνα. Είχε προσαρμοστεί στο ρόλο του να παλεύει για μερικά λεπτά ως αναπληρωματικός του Στέφεν Κάρι, ο Τζένκινς θα κατέληγε να πάρει απροσδόκητες ευκαιρίες στο δεύτερο μέρος της σεζόν λόγω των επίμονων τραυματισμών στον αστράγαλο του Κάρι. Αν και η ομάδα απέκτησε το Νέιτ Ρόμπινσον νωρίς στη σεζόν για τη θέση του Κάρι, ο Τζένκινς συχνά ξεκινούσε στη θέση του Κάρι. Τα λεπτά συμμετοχής του αυξήθηκαν ιδιαίτερα από το Μάρτιο του 2012, καθώς ο Κάρι αποκλείστηκε για το υπόλοιπο της σεζόν και ο Μόντεϊ Έλις έγινε ανταλλαγή. Στις 24 Μαρτίου 2012, ο Τζένκινς σημείωσε 27 πόντους (ρεκόρ σταδιοδρομίας) στην ήττα με 90-87 από τους Πόρτλαντ Τρέιλ Μπλέιζερς και συνέχισε να έχει βελτιωμένους αριθμούς μέχρι το τέλος της σεζόν, ολοκληρώνοντας με μέσο όρο 5,8 πόντους και 3,3 ασίστ σε 51 αγώνες, από τους οποίους σε 28 ως βασικός. 

Προχωρώντας στη δεύτερη σεζόν του στους Ουόριορς, τον Ιούλιο του 2012, ο Τζένκινς συμμετείχε στο NBA Σάμερ Λιγκ στο Λας Βέγκας. Παίζοντας μαζί με τους συμπαίκτες του στους Ουόριορς, όπως ο rookie Χάρισον Μπαρνς και ο Κλέι Τόμσον, ο Τζένκινς έκανε καλές εμφανίσεις, καθώς η ομάδα κέρδισε και τους πέντε αγώνες της, με τον Τζένκινς να είναι ο πρώτος σκόρερ σε δύο από αυτούς. Λίγο πριν από το Σάμερ Λιγκ, εν αναμονή της αποχώρησης του Ρόμπινσον, η ομάδα είχε υπογράψει τον πόιντ γκαρντ Τζάρετ Τζακ, με το ερώτημα ποιος θα ήταν ο κύριος εφεδρικός του Κάρι την ερχόμενη σεζόν, ο Τζακ ή ο Τζένκινς, αρχικά να παραμένει ανοιχτό.

Στις 21 Φεβρουαρίου 2013, ο Τζένκινς ανταλλάχθηκε στους Φιλαδέλφεια 76ερς για μία δεύτερη επιλογή του ντραφτ.

### Ευρώπη

Στις 30 Ιουλίου 2013, ο Τζένκινς υπέγραψε συμβόλαιο ενός έτους με τον Ερυθρό Αστέρα. Τον Ιανουάριο του 2014, επέκτεινε το συμβόλαιό του με την ομάδα για μία ακόμη σεζόν. Τη σεζόν 2014–15, ο Ερυθρός Αστέρας κέρδισε την Αδριατική Λίγκα, το Πρωτάθλημα Σερβίας και το Κύπελλο Σερβίας. 

Στις 8 Ιουλίου 2015, ο Τζένκινς υπέγραψε με την ιταλική Εμπόριο Αρμάνι Μιλάνο για τη σεζόν 2015-16.

Στις 15 Ιουλίου 2016, ο Τζένκινς επέστρεψε στον Ερυθρό Αστέρα, υπογράφοντας διετές συμβόλαιο. Τη σεζόν 2016–17, ηγήθηκε της Ευρωλίγκα σε κλεψίματα, με 2,1 αγώνα. Αναδείχθηκε επίσης ο Πολυτιμότερος Παίκτης των πλέι οφ της Αδριατικής Λίγκας 2017, όπου είχε μέσο όρο 12,3 πόντους, 5,3 ασίστ, 3 ριμπάουντ και 1,5 κλέψιμο.

Στις 29 Ιουνίου 2017, ο Τζένκινς υπέγραψε διετές συμβόλαιο με τη ρωσική Χίμκι. Ο Τζένκινς έπαιξε για την HBC Sicklerville στο The Basketball Tounrmanet 2018. Είχε 3 πόντους και 2 ριμπάουντ στην ήττα του πρώτου γύρου της ομάδας από τους Talladega Knights. Τη σεζόν 2018–19 της Ευρωλίγκα, είχε μέσο όρο 6,9 πόντους με 42,0% από το τρίποντο, 2,8 ριμπάουντ και 1,0 κλέψιμο ανά αγώνα σε 29 αγώνες. 

Στις 5 Ιουλίου 2019, ο Τζένκινς υπέγραψε διετές συμβόλαιο με τον Ερυθρό Αστέρα, στην τρίτη θητεία του με την ομάδα. Στις 17 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Ερυθρού Αστέρα στη δεκαετία 2010-2020, όντας πέμπτος σε ψήφους του κοινού με ποσοστό 63.85%.

Στις 20 Ιουνίου 2020, υπέγραψε συμβόλαιο με τον Ολυμπιακό. Ο Αμερικάνος γκαρντ αγωνίστηκε με τους "ερυθρόλευκους" σε 34 αγώνες της Ευρωλίγκα έχοντας 2,9 πόντους και 1,2 ριμπάουντ μέσο όρο, ενώ η ομάδα τερμάτισε στην δωδέκατη θέση.

Στις 10 Απριλίου συμφώνησε με την ισπανική Τενερίφη. Στις 30 Ιουνίου 2021, ανακοινώθηκε η αποχώρησή του από την ομάδα.

Στις 22 Ιουνίου 2022 και μετά από ένα χρόνο απραξίας, επέστρεψε στην αγωνιστική δράση αφού συμφώνησε με την ΦΜΠ Βελιγραδίου.

Προσωπική ζωή
-------------

Ο Τζένκινς έχει έναν αδερφό και μια αδερφή. Τον Οκτώβριο του 2015, του δόθηκε η σερβική υπηκοότητα, κατά τη διάρκεια της δεύτερης θητείας του στον Ερυθρό Αστέρα.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2011-12 | Γκόλντεν Στέιτ | **51** | **28** | **17.5** | **.447** | .150 | **.872** | **1.3** | **3.3** | **.6** | **.1** | **5.8** |
| 2012-13 | Γκόλντεν Στέιτ | 47 | 0 | 6.2 | .422 | **.500** | .556 | .4 | .6 | .2 | .0 | 1.7 |
| 2012-13 | Φιλαδέλφεια | 12 | 1 | 12.5 | .368 | .000 | .500 | .9 | 1.3 | .5 | **.1** | 2.5 |
| Career | 110 | 29 | 12.1 | .434 | .182 | .754 | .9 | 1.9 | .4 | .1 | 3.7 |

Τίτλοι
------

### Συλλογικοί

#### Ερυθρός Αστέρας

* 2x Αδριατική Λίγκα: (2015, 2017)
* 2x Πρωτάθλημα Σερβίας: (2015, 2017
* 3x Κύπελλο Σερβίας: (2014, 2015, 2017)

#### Αρμάνι Μιλάνο

* Πρωτάθλημα Ιταλίας: (2016)
* Κύπελλο Ιταλίας: (2016)

### Ατομικοί

* MVP των τελικών της Αδριατικής Λίγκας: (2017)
* Καλύτερη πεντάδα της Αδριατικής Λίγκας: (2017)

Παραπομπές
----------

1. 1 2  «Jenkins keeps brother's dream alive all the way to NBA». CBS Sports. Αρχειοθετήθηκε από το πρωτότυπο στις 28 Σεπτεμβρίου 2011. Ανακτήθηκε στις 7 Σεπτεμβρίου 2017.
2. ↑  Θαμέλ, Πιτ (5 Μαρτίου 2011). «Hofstra's Jenkins Stayed Home and Stayed Focused». *NYTimes.com*.. Ανακτήθηκε στις 2011-03-06.
3. 1 2 3 4  «Charles Jenkins». *Player biography*. Πανεπιστήμιο Χόφστρα. 2009. Αρχειοθετήθηκε από το πρωτότυπο στις 11 Αυγούστου 2011. Ανακτήθηκε στις 13 Μαΐου 2010.
4. 1 2  «Charles Jenkins stats». ESPN. 2010. Ανακτήθηκε στις 13 Μαΐου 2010.
5. 1 2  Σας, Μαξ (22 Απριλίου 2010). «Charles Jenkins wins second-straight Haggerty Award». The Chronicle. Αρχειοθετήθηκε από το πρωτότυπο στις 14 Ιουνίου 2020. Ανακτήθηκε στις 13 Μαΐου 2010.
6. ↑  «Hofstra's Jenkins Earns CAA Men's Basketball Player of the Year Honors» (Press release). *Men's Basketball News*. Colonial Athletic Association. 4 Μαρτίου 2010. Ανακτήθηκε στις 13 Μαΐου 2010.
7. ↑  «Hofstra's Jenkins Repeats as Haggerty Award winner» (Press release). *Men's Basketball News*. Colonial Athletic Association. 21 Απριλίου 2010. Ανακτήθηκε στις 13 Μαΐου 2010.
8. ↑  «Warriors Select Guards Klay Thompson & Charles Jenkins In 2011 NBA Draft». *NBA.com*. 23 Ιουνίου 2011.. Ανακτήθηκε στις 1 Αυγούστου 2014.
9. ↑  Κάρτσια, Εμιλιάνο (24 Νοεμβρίου 2011). «Teramo tabs Warriors draftee Charles Jenkins». *Sportando.com*. Αρχειοθετήθηκε από το πρωτότυπο στις 2016-08-20.. Ανακτήθηκε στις August 1, 2014.
10. ↑  «Warriors Sign Second Round Pick Charles Jenkins». *NBA.com*. 9 Δεκεμβρίου 2011.. Ανακτήθηκε στις 1 Αυγούστου 2014.
11. ↑  «New-look Clippers open season with road victory over Warriors». *espn.go.com*. 25 Δεκεμβρίου 2011.. Ανακτήθηκε στις 1 Αυγούστου 2014.
12. 1 2  Ντίλιπ, Νικίλ (11 Ιουλίου 2012). «Golden State Warriors: How the Addition of Jarrett Jack Helps the Team». Bleacher Report.. Ανακτήθηκε στις 24 Απριλίου 2020.
13. ↑  Μπάκλεϊ, Ζακ (31 Μαρτίου 2012). «Stephen Curry: 3 Reasons Golden State Warriors PG Must Sit Out Until Next Year». Bleacher Report.. Ανακτήθηκε στις 24 Απριλίου 2020.
14. ↑  «Despite big night by rookie Charles Jenkins, Golden State Warriors lose to Portland Trail Blazers». East Bay Times. Associated Press. 25 Μαρτίου 2012.. Ανακτήθηκε στις 24 Απριλίου 2020.
15. ↑  Χαζίρ, Γιάμα (21 Απριλίου 2012). «Golden State Warriors: Charles Jenkins Is Golden for the Warriors». Bleacher Report.. Ανακτήθηκε στις 24 Απριλίου 2020.
16. ↑  Τόμσον II, Μάρκους (14 Ιουλίου 2012). «Charles Jenkins asserts himself in Golden State Warriors’ summer league win». The Mercury News.. Ανακτήθηκε στις 24 Απριλίου 2020.
17. ↑  Ριντ, Τζον (11 Ιουλίου 2012). «New Orleans Hornets trade starting point guard Jarrett Jack to the Golden State Warriors in three-team deal». The Times-Picayune/The New Orleans Advocate. Αρχειοθετήθηκε από το πρωτότυπο στις 16 July 2012.. Ανακτήθηκε στις 24 Απριλίου 2020.
18. ↑  «Warriors Trade Charles Jenkins to Philadelphia». *NBA.com*. 21 Φεβρουαρίου 2013.. Ανακτήθηκε στις 1 Αυγούστου 2014.
19. ↑  Ostojić, Aca (30 Ιουλίου 2013). «CRVENA ZVEZDA inks combo guard Jenkins». *Euroleague.net*. Αρχειοθετήθηκε από το πρωτότυπο στις 3 Αυγούστου 2013.. Ανακτήθηκε στις 1 Αυγούστου 2014.
20. ↑  «Upoznajte Čarlsa Dženkinsa». *kkcrvenazvezda.rs* (στα Σερβικά). Αρχειοθετήθηκε από το πρωτότυπο στις 1 Αυγούστου 2013. Ανακτήθηκε στις 31 Ιουλίου 2013.
21. ↑  Κάρτσια, Εμιλιάνο (22 Ιανουαρίου 2014). «Charles Jenkins officially extends his contract with Crvena Zvezda». *Sportando.com*. Αρχειοθετήθηκε από το πρωτότυπο στις 8 Αυγούστου 2014.. Ανακτήθηκε στις 1 Αυγούστου 2014.
22. ↑  «EA7 Emporio Armani adds guard Jenkins». *Euroleague.net*. 8 Ιουλίου 2015.. Ανακτήθηκε στις 8 Ιουλίου 2015.
23. ↑  «Charles Jenkins returns to KK Crvena Zvezda». *Sportando.com*. 15 Ιουλίου 2016. Αρχειοθετήθηκε από το πρωτότυπο στις 20 Αυγούστου 2016.. Ανακτήθηκε στις 16 Ιουλίου 2016.
24. ↑  «Statistics».. Ανακτήθηκε στις 16 Απριλίου 2017.
25. ↑  «KK Crvena Zvezda crowned again as ABA Liga champions». 13 Απριλίου 2017. Αρχειοθετήθηκε από το πρωτότυπο στις 2017-06-28.. Ανακτήθηκε στις 16 Απριλίου 2017.
26. ↑  «BC KHIMKI ADDS CHARLES JENKINS». *bckhimki.ru*. 29 Ιουνίου 2017.. Ανακτήθηκε στις 4 Ιουλίου 2017.
27. ↑  «Čarls Dženkins po treći put crveno-beli!». *kkcrvenazvezda.rs*. Αρχειοθετήθηκε από το πρωτότυπο στις 5 Ιουλίου 2019. Ανακτήθηκε στις 5 Ιουλίου 2019.
28. ↑  «Zvezda brings back guard Jenkins». *euroleague.net*. Ανακτήθηκε στις 5 Ιουλίου 2019.
29. ↑  «Ερυθρός Αστέρας: Με Τζένκινς και Άντιτς η ομάδα της δεκαετίας (video)». *Eurohoops*. 17 Αυγούστου 2020. Ανακτήθηκε στις 27 Αυγούστου 2020.
30. ↑  «Τσαρλς Τζένκινς: Οριστικά παίκτης του Ολυμπιακού!». *www.sportime.gr*. 20 Ιουνίου 2020.
31. ↑  «Στην Τενερίφη ο Τζένκινς! (pic)». *SDNA*. 10 Απριλίου 2021. Ανακτήθηκε στις 10 Απριλίου 2021.
32. ↑  «Τενερίφη: Παρελθόν Μπόγρης και Τζένκινς». *Eurohoops*. 30 Ιουνίου 2021. Ανακτήθηκε στις 30 Ιουνίου 2021.
33. ↑  «Τσαρλς Τζένκινς: Επιστροφή στην Aba League και στη… δράση». *Eurohoops*. 24 Ιουνίου 2022. Ανακτήθηκε στις 22 Σεπτεμβρίου 2022.
34. ↑  Čarls Dženkins dobio srpski pasoš! Αρχειοθετήθηκε 2018-01-06 στο Wayback Machine. (σερβικά)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσαρλς Τ. Τζένκινς** |

* Προφίλ στο EuroLeague.net
* Τσαρλς Τ. Τζένκινς, επίσημος λογαριασμός στο Twitter.